CELEX: C2005/057/11
Language: da
Date: 2005-03-05 00:00:00
Title: Domstolens dom (Sjette Afdeling) af 13. januar 2005 i sag C-38/03, Kommissionen for De Europæiske Fællesskaber mod Kongeriget Belgien (»Traktatbrud — artikel 28 EF — foranstaltninger med tilsvarende virkning — rullestole — adgang til ordningen med refusion fra sygesikringen«)

5.3.2005   
            
            
               DA
            
            
               Den Europæiske Unions Tidende
            
            
               C 57/6
            
         
      DOMSTOLENS DOM
   
   (Sjette Afdeling)
   af 13. januar 2005
   i sag C-38/03, Kommissionen for De Europæiske Fællesskaber mod Kongeriget Belgien (1)
   
   (»Traktatbrud - artikel 28 EF - foranstaltninger med tilsvarende virkning - rullestole - adgang til ordningen med refusion fra sygesikringen«)
   (2005/C 57/11)
   Processprog: fransk
   I sag C-38/03, angående et traktatbrudssøgsmål i henhold til artikel 226 EF, anlagt den 3. februar 2003, Kommissionen for De Europæiske Fællesskaber (befuldmægtigede: L. Ström og F. Simonetti) mod Kongeriget Belgien (befuldmægtiget: først A. Snoecx, derefter E. Dominkovits), støttet af Kongeriget Spanien, (befuldmægtiget: L. Fraguas Gadea), har Domstolen (Sjette Afdeling), sammensat af afdelingsformanden, A. Borg Barthet, og dommerne J.-P. Puissochet og S. von Bahr (refererende dommer); generaladvokat: M. Poiares Maduro; justitssekretær: R. Grass, den 13. januar 2005 afsagt dom, hvis konklusion lyder således:
   
               1)
            
            
               Kongeriget Belgien har tilsidesat sine forpligtelser i henhold til artikel 28 EF, idet det har
               
                           —
                        
                        
                           fastlagt de tekniske kriterier, som rullestole skal opfylde for, at der kan ydes refusion fra sygesikringen, således, at rullestole, der er forsynet med EF-mærkning, men som ikke opfylder kriterierne vedrørende bl.a. diameteren på for- og baghjul, betræk og polstring af sæde og ryglæn, dimensionerne på sider og tværstykker, nakkestykker og/eller fod- og benstøtter, udelukkes fra listen over refusionsberettigede rullestole
                        
                     
                           —
                        
                        
                           fastlagt mere generelle kriterier, som den erhvervsdrivendes sortiment skal opfylde for at blive optaget på listen over refusionsberettigede rullestole, dvs. særlige betingelser for kørestole uden mulighed for individuel fremdrift, samt særlige betingelser for kørestole med individuel fremdrift, hvorefter disse kørestole skal være til rådighed i et minimumsantal af sædebredder
                        
                     
                           —
                        
                        
                           fastsat en for streng ajourføring af listen over apparater, der er godkendt under refusionsordningen.
                        
                     
         
               2)
            
            
               Kongeriget Belgien betaler sagens omkostninger.
            
         
               3)
            
            
               Kongeriget Spanien bærer sine egne omkostninger.
            
         
      (1)  EUT C 70 af 22.3.2003.